

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL** **KVARTALO, ESANČIO TARP PERKŪNO, SPRUDEIKOS G. IR**

**AUKŠTABALIO G. TĘSINIO, DETALIOJO PLANO**

**RENGIMAS**

2023 m. ........................ d. Nr. A-........

Šiauliai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 24 straipsnio 5 dalimi ir Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 249 punktu:

1. N u s p r e n d ž i u pradėti Kvartalo, esančio tarp Perkūno, Sprudeikos g. ir Aukštabalio g. tęsinio detaliojo plano (toliau – Detalusis planas) rengimo procedūrą.

2. N u r o d a u Architektūros, urbanistikos ir paveldosaugos skyriui pradėti organizuoti Kvartalo, esančio tarp Perkūno, Sprudeikos g. ir Aukštabalio g. tęsinio detaliojo plano rengimą.

3. N u s t a t a u, kad Detaliojo plano planavimo tikslai:

3.1. nustatyti gyvenamųjų vietovių, inžinerinės ir socialinės infrastruktūros vystymo ir įgyvendinimo gaires, numatyti plėtrai reikalingas teritorijas;

3.2. sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas;

3.3. žemės sklypų tvarkymo ir naudojimo reglamentų nustatymas, vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis